WICE บวก 4.41% ลุ้นกำไรครึ่งหลังปีนี้โตกระฉูด รับธุรกิจไฮซีซั่น
WICE บวก 4.41% ลุ้นกำไรครึ่งหลังปีนี้โตกระฉูด รับธุรกิจไฮซีซั่น ล่าสุด ณ เวลา 11.10 น. ราคาอยู่ที่ 4.74 บาท บวก 0.20 บาท หรือ 4.41% สูงสุดที่ 4.82 บาท ต่ำสุดที่ 4.60 บาท มูลค่าซื้อขายที่ 226.10 ล้านบาท โบรกฯ แนะ “ซื้อ” ชูเป้า 5.20 บาท
5 ก.ย. 2560

ผู้สื่อข่าวรายงานว่า ราคาหุ้นบริษัท ไวส์ โลจิสติกส์ จำกัด (มหาชน) หรือ WICE ณ เวลา 11.10 น. ราคาอยู่ที่ 4.74 บาท บวก 0.20 บาท หรือ 4.41% สูงสุดที่ 4.82 บาท ต่ำสุดที่ 4.60 บาท มูลค่าซื้อขายที่ 226.10 ล้านบาท

ด้านบล.เมย์แบงก์ กิมเอ็ง แนะนำ “ซื้อ” WICE ราคาเป้าหมาย 5.20 บาท/หุ้น โดยราคาหุ้นยังไม่ได้สะท้อนความเก่งของ WICE ที่กำไรสุทธิกำลังจะขึ้นไปทำ All time high ในครึ่งหลังของปีนี้ ผลักดันจากฤดูกาลและ Synergy จากการซื้อกิจการ SEL ที่ทำให้ WICE แกร่งขึ้นในทุกมิติ พร้อมไปด้วยสิ่งแวดล้อมของอุตสาหกรรมส่งออกยังดีต่อเนื่อง ทั้งตัวเลขส่งออก เศรษฐกิจคู่ค้าหลักฟื้นตัว สินค้าอิเล็กทรอนิกส์ลูกค้าหลักก็มีอุปสงค์หนาแน่น
ขณะที่โครงสร้างงบการเงิน ถือว่าดี ROE กำลังไต่กลับไปที่สูงก่อน IPO, บริษัทไม่มีหนี้, ไม่ลงทุนสินทรัพย์เยอะ (asset-lite), มาร์จิ้นสม่ำเสมอ 25% ดังนั้นจึงแนะนำ “ซื้อ” ราคาเหมาะสมปี 2561 ที่ 5.20 บาท/ หุ้น อิง P/E 25.0 เท่า บน EPS growth 33.4% CAGR 4 ปีข้างหน้า